als_Latn dik_Latn sag_Latn
Asport- Kundër Xhenovas të dielën në mbrëmje ka rigjetur një fanellë titullari, por prishja e marrëdhënieve ndërmjet De Rosit dhe trajnerit Zeman nuk është mbyllur akoma. Mesfushori nuk ka një marrëdhënie të mirë me trajnerin verdhekuq dhe mundësitë për tu larguar nga Roma bëhen cdo ditë e më insistuese.
Sic shkruan edhe mercato365.com, mendohet se këto orë ka pasur një shkëmbim mesazhesh ndërmjet stafit menaxherial të Daniele De Rosit dhe brazilianit Leonardo, që është edhe drejtori sportiv i PSG. Gjithcka për të kërkuar të mundë në kohë konkurrencën e Manchester Sitit, duke parë që edhe skuadra e Roberto Mancinit interesohet për lojtarin. Nuk do të kishte sigurisht vështirësi për të gjetur një skuadër të re në momentin që do të vendoste të largohej nga Roma, duke parë që për të interesohen shumë klube të rëndësishme europiane. Në avantazh aktualisht shikohen PSG dhe Manchester Siti. Anceloti, trajneri skuadrës franceze, nuk e ka mohuar asnjëherë vlerësimin dhe admirimin për De Rosin dhe mund ta marrë përpara Roberto Mancinit, edhe ai një tjetër admirues i futbollistit roman. Zërat e fundit flasin për një shkëmbim mesazhes ndërmjet menaxherëve të lojtarit dhe Leonardos, për të hapur në këtë mënyrë rrugën e transferimit në Paris të mesfushorit të fortë të kombëtares italiane. Lëvizje që po intensifikohen për të arritur të mbyllin gjithcka para konkurrentëve të Manchester Sitit që në merkaton e verës kishin zyrtarizuar një ofertë për Romën.
Për ti hedhur ujë zjarrit ka ndërhyrë Franko Baldini që deklaron se mesfushori është absolutisht i pashitshëm: “ Kemi refuzuar tashmë ta shesim, dhe nuk ndryshojmë ide për një ndeshje në të cilën nuk ka qënë protagonist. Nuk kemi nevoja ekonomike që mund të bëjnë të mendohet për një shitje të detyruar- ka vazhduar drejtori përgjithshëm verdhekuq për ‘Corriere dello Sport’- Zemanin e shikon më mirë si mesfushor lidhës, por nuk është e thënë që të mos ndryshoj ide në të ardhmen. Ne jemi shumë krenar për skuadrën tonë dhe në vecanti për De Rosin, që e gjithë bota e ka zili dhe ëndërron të ketë shërbimet e kapitenit tonë të ardhmen”, ka përfunduar Franko Baldini komentin e tij.
You must be logged in to post a comment Login
als_Latn als_Latn als_Latn eng_Latn